New Radicals
New Radicals (stilizovano kao Иew Radicals) su bili američka alternativna rock grupa aktivna od 1997 do 1999. Grupa je bila centrirana oko frontmena Gregg Alexandera, koji je sastavljao i producirao sve njihove pjesme. Jedini stalni član grupe, izuzev Alexandera, bila je Danielle Brisebois. New Radicals 16. oktobra 1998. objavljuju svoj jedini album, Maybe You've Been Brainwashed Too, alternativni rock album sa utjecajima rock i soul muzike 1970tih, sadržeći, između mnoštva ljubavnih pjesama, oštre kritike američkih korporacija. Grupa je prepoznatljiva po svome singlu You Get What You Give, koji je dosegao vrh muzičke ljestvice u Kanadi i Novom Zelandu, postaje top 5 hit u Ujedinjenom Kraljevstvu te ulazi u top 40 ljestvice u SAD-u. Singl je također prepoznatljiv po svom završetku, gdje Gregg Alexander upućuje kritike mnogim slavnim ličnostima tadašnje muzičke scene.